
Denunciantul. 


Intr'o maculatură de ziar românesc, 
pus în serviciul guvernului, cetim în- 
potriva noastră pasage extrase din arti- 
colele unor scriitori înduşmăniţi cu noi. 
Aiurea dăm deasemenea peste mici 
insinuări și perfidii, prin cari se atrage 
luarea aminte a procurorului înpotriva 
presei noastre naţionale. Observăm apoi 
şi o goană turbată înpotriva persoanelor, 
o alunecare primejdioasă pe panta răs- 
bunărilor personale. Toate aceste apariţii 
ne tac să înţelegem, că trăim într'o 
epocă a vieţii publice, când denuncianţii 
şi spionii își au un rol însemnat și când 
dușmanii avânturilor și ai mișcării libere 
sporesc din zi ce merge. 

Desigur nu este o întâmplare, ci un 
fapt foarte semnificativ, că presa noastră 
s'a ridicat în timpul din urmă aproape 
în unanimitate în contra „trădătorilor“. 
D-l Aurel Vlad, în luminosul său articol 
de Paşti, iar inimosul director al „Tri- 
bunei“ întrun recent comentar al proce- 
selor de presă, s'au ridicat și ei înpotriva 
acestor hiene rânjitoare ce se ivesc pe 
câmpia frumoasă a românismului, — iar 
noi am arătat la rândul nostru psiho- 
logia renegatului. E o primejdie reală. 


Vom insistă astăzi asupra unei anume 
specii a acestor fiinţe, asupra denunciantului. 


Sunt două categorii de denuncianţi 
cari se ivesc în vieața popoarelor: unii 
sunt vinovaţii de trădare, aceia cari din 
pricina mizeriei lor sufletești cad cu totul 
pradă adversarului, punându-se la dis- 
poziția lui cu trupul şi cu sufletul, — şi 
alții, cari din cauza îngustimei spiritului 
lor şi a neputinței lor de a se adaptă 
unor idei mai înaintate, îmbracă un fel 
de togă de Catoni și fac pe poliţiştii de 
moravuri. În prima categorie întră toţi 
vânzătorii, cari cu un zâmbet cinic îşi 
primesc arginţii biblici şi asemenea unor 
negustori de suflete își trăiesc vieața lor 
blestemată într'o nerușinare de prostituaţi. 
Iar în categoria celorlalţi vin toţi acei 
crescuți în umbră, cari nu pot înţelege 
vieața decât ca o stare pe loc, toți acei 
obtuzi, a căror minte și inimă rămân 
refractare la glasul timpului. 

Pe cei dintâi îi cunoaștem mai bine. 
Istoria noastră e plină de cazuri de 
denunciare. Ştim cine a nenorocit pe 
căpeteniile mișcărilor noastre sociale din 
trecut; ştim ce a păţit bietul Dragoş 
pentru bănuita lui trădare dela 1848 şi 
cunoaștem disprețul cel mare cu care 
neamul nostru acopere astăzi pe toţi 
transfugii: acest dispreț e singura cruce 
ce o putem împlântă pe mormintele celor 
lăpădaţi. Dar categoria a doua de denun- 
cianți este de odată mai recentă, activi- 
tatea lor e ceva mai subtilă și mai greu 
de recunoscut din partea celor ce nu 











privesc lucrurile mai obiectiv. Să ne 
ocupăm ceva mai pe larg cu ei. 

Trebue să fie cineva cu totul măr- 
ginit, pentru a nu vedeă că, în timpul 
din urmă, în politica ţării noastre, ca şi 
în vieața noastră culturală sau făcut 
schimbări esenţiale și că spiritul publie 
a trecut printr'o prefacere evidentă. La 
alte vremuri, alte cântece. La alţi oameni 
alte convingeri. Timpul când nu aveam 
alt rost, decât coarnele plugului în zi 
de lucru şi rugăciunea în zi de sărbătoare 
a trecut şi întrând în rândul celorlalte 
popoare, trebue să ţinem seama de toate 
mijloacele de înaintare ale lor. Când 
alții fac bănci și societăţi de tot telul, 
când popoarele mai culte decât noi se 
frământă de gândurile unei prosperări 
mai sigure, noi nu putem stă pe loc, 
căci rănile grele ale unui om nu se vindecă 
cu unt proaspăt, nici rănile neamului 
nu se tămăduiese numai prin cetirea 
unui psalm. 

A fost deajuns însă ca să se accen- 


tueze — spre onoarea presei noastre, 
trebue să mărturisim că în această pri- 
vință este aproape solidară — punctul 


de vedere al generaţiei de astăzi, pentru 
ca denuncianţii să și între în rolul lor 
şi să deă alarmă. Pare că am trăi în Austria, 
pe vremea reacționarului Metternich, sau 
în Germania, în timpul când Wolfgang 
Menzel cereă intervenţia censurei şi a 
procurorului înpotriva Germanilor — 
juni, cari sămănau idei mai liberale 
printre milioanele de germani, — așa se 
năpustese denuncianţii noştri, debitând 
în iperzelul lor, tot felul de acuzaţii năzbi- 
tioase. Unii merg în micimea lor sufle- 
tească așa departe, încât să prezinte 
mișcarea aceasta ca fiind periculoasă 
religiei creştine — o acuzaţie izvorită 
din suflete chinuite de visuri urite. 

De obicei acești denuncianţi sunt 
niște orgolioși, care sub pretextul de a 
semnală un pericol și a denunţă pe 
„demagogi“, fac ei înşişi demagogie, 
căutând să atragă luarea aminte asupra 
lor. Alţii iarăși sunt de bunăcredință, 
naivi și încăpăţinaţi, cari se socot în 
drept a se împroviză în apărători ai 
„tradiţiilor“ altfel neameninţate din nici 
o parte. Și întrun caz şi în celalalt însă, 
denunciarea este o operă odioasă şi singurii 
cari profită din ea sunt adversarii noștri. 
Poate fi aceasta o satisfacție pentru 
oameni normali? 


DI. Dr. losif Siegescu profesor din Budapesta 
este încredinţat din partea Ministerului de culte 
și instrucţiuni publică, ca să aziste la toate exa- 
menele de încheiere de la preparandiile ortodoxe 
din Sibiiu, Arad şi Caransebeş, 

o 


Dirigiabilul Moveli din Ocland (California) 
mișcat de 5 mașini de patruzeci cai putere, a 
căzut la prima sa ascensiune, dela o înălţime de 
90 metri şi s'a înfipt în pământ. 

Cele 16 persoane cari se aflau în nacelă, 
au fost grav rănite. 





SITUAȚIA POLITICĂ. 


Andrâssy la Suveran. Săptămâna trecută 
evenimentul politie cel mai însemnat a fost pri- 
mirea Contelui Andrássy de cătră M. Sa. Ziarele 
spun că ministrul de interne ar fi prezentat M. Sale 
proiectul său de lege asupra reformei electorale 
şi că Regele l-ar fi autorizat să prezinte pro- 
iectul Camerei. Dacă această știre e adevărată, 
trebue să credem că toate lucrările pregătitoare 
pentru votul universal sunt terminate şi că mult ` 
aşteptatul proiect va veni în curând la ordinea 
zilei. Probabil se va discută numai la toamnă, 
căci pentru sesiunea asta, care se va termină 
odată cu votarea apropriaţiunei, nu mai este timp, 

le] 


Debandată în partidul independist. Adevărul 
asupra „soldei! este, că însuş partidul independist 
a rămas nemulţumit cu felul cum s'au împăcat 
cele două guverne. Fruntaşii partidului, mai ales 
Barabás, cunoscutul preşedinte al Delegaţiunei 
şi Ugron Gábor, au protestat înpotriva felului 
cum s'au condus discuţiunile şi au pretins gu- 
vernului, ca să nu mai facă nici un pas înainte 
de a se rosti Camera. Unii dintre independişti au 
ameninţat chiar cu ieșirea din partid, din pricina 
soldei. Aşa că, după toate aparențele, nu Austria 
a făcut concesii militare, ci tot guvernul unguresc. 


De altfel, întreg partidul d-lui Kossuth e în 
fierbere. Pe cum se știe, s'a discutat ideia for- 
mărei unui nou partid politic, în care să se 
contopiască toate partidele coaliţiei. Corifeii 
Kossuthiști, ca şi Andrássy, propagă acest gând, 
în speranță că astfel se va putea alcătui un 
puternic partid care să reprezinte ideia statului 
maghiar. Cum însă mulţi văd în această proiectată 
fusiune o renunțare la direcţia 48-istă a partidului, 
o săcrificare á ideilor naţionale în sens şovinist, 
s'a manifestat o nemulţumire pe toată linia. | 

Astăzi se poate vorbi de o criză a parti- 
dului independist, criză care nu izbucnește încă 
pe faţă, din pricina aşteptărei proiectului de lege 
asupra votului universal. 

o 


Discursul lui Apponyi. Ministrul de culte 
răspunde, într'un discurs :nai lung, acelor depu- 
taţi cari l-au somat să deștepte în învăţământ 
spiritul adormit al epocei dela 1848, adecă să 
naţionalizeze, cu ajutorul statului, învăţământul 
întreg. El spune că din mai multe motive, dar 
mai ales din cele financiare, este cu neputinţă 
ca toate școalele să fie ale statului. De altfel şi 
din principiu, monopolizarea învăţământului ar 
fi o primejdie căci „prin această monopolizare 
statul s'ar preface într'o temniţă intelectuală şi 
toată direcţia spiritului public ar deveni! unilate- 
rală. Biurocratizarea educaţiei este inadmisibilă“, 

Fireşte că tot discursul acesta, mult lăudat 
de presa guvernului, este o farsă şi stă în opo- 
zitie cu toată tendinţa cunoscută a Ministrului. 
Apponyi, ori cât ar apără în principiu ideia 
şcoalelor confesionale, este un înverşunat adversar 
al acestora, după cum a dovedit-o prin noua 
lege a învățământului veterinar. 

VIEAȚA ÎN BUCUREȘTI. 


Cu sosirea primăverii s'a arătat la orizontul 





“vieţii vesele bucureştene şi o obișnuită petrecere 


ce chiamă multă lume, Dumineca, şi sărbătoarea 
după: prânz, la aer. E vorba de alergările de cai, 
„cursele“ cum li se zice, — încurările, cum li se 
ziceau mai inainte. 

Erà un obicei patriarhal al Bucureştilor de 
demult, ca odată cu întâile mângăieri ale soarelui 
de primăvară, cu toţii, mic şi mare, să iasă la 
câmp. Prilejul acestui exod eră „încurările de 


cai“, cari însă, de fapt, prilejeau ele chiulhane 


şi petreceri pe iarbă verde. 

Pe câmpul intins dinspre Colintina se făceau 
mai ales încurările. La întrecerile acestea luau 
parte mai ales căruţașii sacagiii și harabagii 
târgului. Fiecare călare pe gloaba lui, porneă în 
goană, să prăpădească pământul și nu alta, și 


„după toate întrecerile, făcute un juriu numit de 
“dregătorii târgului, le dădeă premii la învin- 


gătrri. 

După aceasta veneă partea frumoasă. Tot 
poporul, toată lumea cea strânsă din cine ştie ce 
depărtări, îşi așterneau masă pe iarbă verde, — 


l „prin păduricile de prin partea locului. Toţi aveau 


merinde şi beutură din belşug, şi astfel cheful în- 
ceput pe la prânz se încheiă noaptea târziu, cu des- 
cărcături de pistoale, chiote vesele, şi un joc 
nebun. Căci se înţelege lăutarii nu lipseau 
nici ei. 

Astăzi din păduricile acelea n'a mai rămas 
nici urmă, lumea celor ce iubeau întrecerile acelea 
primitive şi curate, abiă o mai zăreşti prin văl- 
mășagul de samsari, mici funcţionari și alţi 
amatori de jocuri de noroc, ce se înglodesc la 
modernele „curse“. 

Pe un loc mare de la Băneasa, se fac 


aceste „curse“, Intro clădire vastă și tribună, 


încap mii de persoane și în locul din mijlocul 
câmpului de alergare alte mii de oameni sosesc 
pe la pariuri. Ce îi face pe toţi să se ducă la 
aceste întreceri nu e nici îmbunătăţirea rasei 
cailor cum își spune societatea organizătoare a 
„curselor“ şi nici dragostea de frumos. Mai toţi 
se duc la curse pentru a „parià“, punând fie- 


care câte un bilet sau mai multe pe un cal. Şi 


celce are biletul cu numărul calului care ese 
întâi acela câștigă. Se înțelege deci că şi acest 
joc de noroc, ca ori-ce lotărie, are multe chi- 





chichiţe, şi socoteli ascunse pe care nu prea 
caută să le înţeleagă pătimaşii jucători. 

La fiecare întrecere sunt la mijloc zeci de 
mii de franci, şi acesta e adevăratul farmec 
modern al curselor. 

E însă şi o parte frumoasă. Pestetot, zăreşti 
toate frumuseţele oraşului în „toalete“ straşnice, 
şi roiuri de admiratori foiese printre cuconiţele 
frumos gătite, ţinându-se de mofturi și de fleacuri 
pe placul lor, 

De aceea prilejul acesta de petrecere pri- 
măvăratică ispiteşte pe multă lume şi în fiecare 
Duminecă și Sărbătoare nu mai e chip să răs- 
baţi pe şosea prin mulţimea trăsurilor şi auto- 
mobilelor sau prin valurile de lume ce abiă se 
mișcă pe aleele largi umbrite de tei. 

+ 

Dar mai repede decât nu ne aşteptam au 
sosit căldurile. Şi prin aerul prea tare încălzit 
Bucureştenii abiă se mai mişcă, capătă în iei 
ceva oriental. Bucureştenii sunt fiinţe foarte si- 
mandicoase și tabetiii. Frigul e indurat de bine 
şi de rău, dar căldura, — asta nu merge! Toţi 
fug, se ascund prin colţuri umbroase, cafenele 
răcoroase, berării străbătute de curenţi reci. 

Şi astfel se mai mângăie lumea. 


lar seara, când trotuarele nu mai dogorese 
ca cuptoarele, când muzicele și orhestrele stră- 
taie liniștea cerului cu acorduri metalice, cârduri 
cârduri, lumea ese la plimbare. 

Prin toate grădinele şi grădinițele de pe la 
anume ceasuri — cam de pe lu zece, —nue 
chip să mai afli un locşor. Şi la Şosea şi în 
Cismigiu acelaş lucru. S'a deprins lumea să 
petreacă mult și cu un cuvânt că „ia puţin aer“ 
sosește în fiecare seară un prilej neschimbat de 
petreceri, ca un fel de răsbunare pentru căldura 
indurată ziua. 

Dar despre alte petreceri bucureştene, în 
numărul următor. 


10 Maiu în Bucureşti. 


Şi de data asta, serbarea naţională de 10 Maiu 
a avut aceeaş strălucire ca şi în alţi ani. 

Oraşul impodobit cu drapele şi cununi de 
stejar şi mai toate balcoanele caselor din Calea 
Victoriei şi alte uliţi principale acoperite cu co- 
voare şi cergi românești, furnicarea nemaipome- 
nită de lume începând din zori, dela întâiile bu- 
buituri de tun, şi până noaptea târziu — atâtea 


şi atâtea semne ale unei sărbători mari în istoria 
noastră se văd strălucind din nou. 


Și prin mijlocul mulţimei acesteia iubitoare 
de tradiţii şi sărbători patriotice, au trecut spre 
Mitropolie drapelele nouelor regimente. Fiecare 
drapel aveă câte o gardă alcătuită din câte 5 
oficeri şi câte 3 grade inferioare. Şi în sunetul 
fanfarei drapelele treceau semeţe, desfăşurate în 
aerul acesta de sărbătoare şi salutate cu aceiaş 
respectoasă descoperire de mulţime. 


Un alt moment solemn e acela în care Su- 
veranii au ieşit dela Palat salutaţi de uralele mul- 
ţimei și de bubuitul tunului vestitor din dealul 
Spirei. Şi apoi cu o incetineală atât de lămurită 
prin dragostea acea neţărmurită a poporului 
pentru dinastie, condus de mândra escortă u gen- 
darmilor' în coifuri argintii, strălucitorul alai regal 
se îndreaptă spre Mitropolie. 

Aci după sfinţirea steagurilor noilor regi- 
mente, s'a oficiat tedeumul tradiţional, după care 
M. Sa Regele, călare însoţit de A. Sa R. Princi- 
pele Ferdinand, a trecut în revistă trupele ce luau 
parte la defilare, trupe inșirate dealungul stră- 
zilor între Mitropolie şi Teatru. 

După raportul luat dela toţi comandanții, 
alaiul regal a trecut pe bulevard, în faţa Uni- 
versităţii, alături de statua lui Mihaiu-Viteazul, 
spre a primi defilarea. 

Și în acelaş mare entuziasm au trecut rând 
pe rând strălucitoarele şcoli militare, apoi şcoala 
de ingineri, şi după aceasta oștirea toată, ince- 
pând cu regimentele de dorobanţi mici, vânători, 
geniu, continuând cu acele de pionieri şi tunari 
de cetate, spre a se sfârși cu oștirea călăreaţă, 
regimentele de roșiori, călăraşi, artilerie — cu 
tunurile nouă — şi garda de onoare a gendar- 
milor călări. 

Mare entuziasm a pricinuit defilarea noului 
regiment de dorobanţi cu Nr. 35 alcătuit din 
flăcăi chipeși și zdraveni, nici unul mai mic de 
1 m. 70. Erau par'că aleși pe sprânceană, tot 
unu ca unu, flăcăii acestui regiment. 

După defilare în aceleaşi aclamații de urale 
nesfârşite alaiul regal s'a întors la Palat. 

La Teatru şi la Ateneu şcolărimea a săr- 
bătorit prin imnuri naţionale sărbătoarea aceasta 
mare naţională, în prezenţa d-lui Haret, ministrul 
instrucţiunii şi a întregului corp didactic secundar. 

La teatru au azistat și Suveranii la săr- 
barea școlară, unde un cor compus din 800 elevi 
şi eleve ale şcoalelor secundare a executat imnul 








EFE'OLLETON. 

Fără suflet 
de Victor Eftimiu. 


Câteva clipe se auzi numai sgomotul surd 
al paşilor pe covor; apoi, bătrânul se opri în loc, 
îşi vâri mânile în buzunar şi izbucni: | 

— Foarte rău din partea d-tale, domnule! 
Nu ştiam că ești aşa de îndrăzneţ! Foarte rău! 

— Dar, tată... 

— Nici un dar. Ce, d-ta ești stăpân aici sau 
eu? Cum o s'o scoţi pe Lizica dela școală? D-ta 
ai crescut-o ? Data o să-i porţi grija de-aci nainte? 

Ionel vrea să răspundă ceva, dar nu-i ve- 
niau vorbele. Stă ghemuit pe canapea, cu ca- 
pul în palme, cu coatele pe genunchi şi ascultă. 

— Aşa ceva nu s'a mai pomenit, Nici n'a 
trecut o săptămână şi a trebuit să-mi faci scan- 
dal! Credeam că dacă ai stat doi ani în Bucu- 
rești, te-ai învăţat cum să te porţi cu lumea. Da 
ce fel de prieteni ai d-ta? Dela cine-ai învăţat 
obiceiurile astea ? 

— Dar tată, îţi spun drept, fetele astea n'au 
suflet! Eu le cunosc, că de doi ani stau cu ele... 
Nu e nici una care să nu se gândească la mă- 
ritig. Nu e una care să nu știe mai multe decât 
un băiat. Şi eu nu vreau să ajungă și Lizica 
aşa, Ce-i trebue ei atâta carte? 





— Dar bine domnule, de ce nu mi-ai spus 
asta mai "nainte? Şi dacă ştii că studentele 
„n'au suflet“, de ce te-ai legat tocmai de prie- 
tena Lizicăi? 

Adi, Ionel nu mai ştiă ce să răspundă. 
Vedeă și el că făcuse o prostie. Ce-i trebuise 
lui dragoste cu sila? Așa, ca să-l mai năcăjească 
pe bătrân şi să se facă și el de râs; ură acum 
pe toate studentele din Inme. Mai ales pe „d-şoara 
Protopopescu“ n'o puteă suferi. Nu-şi putea închipui 
cum poate fi așa de rea o fată. O cunoștea de o săp- 
tămână — din ziua când tatăl său, moșier bogat, 
venise din fundul Moldovei, să înscrie pe Lizica 
la universitate. Când s'au întors acasă, îi în- 
soţeă „domnişoara Protopopescu, studentă în anul 
al doilea, la litere“. El o cunoştea din vedere 
şi îi părù bine că se poate întâlni cu ea. Intro 
zi, încurajat de zâmbetele şi aluziile ei, îi spuse 
c'o iubeşte. Domnișoara Protopopescu se roşi, 
îşi privi vârful pantofului, îşi ridică ochii ca şi 
cum l-ar fi întrebat: „Și ai să mă iubeşti întot- 
deauna ?* Cel puţin aşa-i părù lui... Ionel, emo- 
ționat, o strânse în braţe şi o sărută drept pe 
gură. N'ar fi crezut că o să se întâmple ce-a 
urmat: d-şoara Protopopescu s'a smuls din bra- 
tele lui, l-a făcut „băieţel impertinent“ și foarte 
mânioasă, s'a plâns Lizichei. Lizica l-a certat. 
Ionel eră scandalizat și strigă : 

— Tu să taci din gură, fiindcă tu n'o să 
mai pupi universitate! Am să te scot de-acolo! 





Nu-ţi trebue ţie universitate; mărită-te şi așa! 
— a sfârşit el, privind cu răutate spre d-şoara 
Protopopescu. 

Lizica a fost palidă toată ziua. Seara, s'a 
plâns tatei. Ionel stă mândru şi vorbiă mereu, 
înfigând arătătorul pe masă şi inălțându-şi glasul, 
ca la tribună, Ziceă că nu permite să i-se zică 
lui, student în anul al doilea la drept, băiețel 
impertinent. Tunà împotriva fetelor dela univer- 
sitate, le făceă imorale și sfătuiă pe Lizica să 
nu-şi mai aleagă prietene „în cercul viţios de pe 
băncile facultăţii“. 

Bătrânul a așteptat să iasă Lizica şi i-a fă- 
cut o morală straşnică. 

“Acum, ședeau amândoi in salonul întunecat 
de umbrele înserării. Ionel cu capul în palme, 
gânditor, bătrânul cu mâna în buzunar, cu ochii 
pe un portret din părete. Erà portretul său, când 
aveă douăzeci de ani. Adeseori, îl priveă mult, 
se uită la lonel şi vedeă cât seamănă cu el. La 
gândul că fusese și el odată ca Ionel, bătrânul 
se întduioşă. Se purtase prea crud cu băiatul. 
Vorba aceia, „fetele n'au suflet“ i-se înfipsese în 
inimă. Cine ştie, poate caveă dreptate Ionel. 
Şi apoi el nu eră din părinţii aceia caii își în- 
chipuie că tot ce fac copiii lor e o greșeală. 
Fusese şi el tânăr, cu suflet plin de avânturi; 
făcuse şi el multe nebunii în tinereţe. Nu-i părea 
rău de ele. De n'ar fi nebuniile din trecut, ce farmec 
ar aveă zilele fără amintiri, ale bătrâneţelor ? 

regal şi alte imnuri ocazionale, întru care și unul 
compus pentru această solemnitate de maestrul 
Castaldi, profesor la Conservator. 

După o .bătaie cu flori, ce a avut loc la 
şosea, seara a urmat luminaţia; care a avut 
de astădată o deosebită strălucire. 

Peste tot lumina electrică şi rozetele de 
gaz aerian se luptau cu lumina roşietică a co- 
loanelor înşirate pe sirmă şi cu arcurile de foc 
încolăcite pe deasupra străzii. 

În trăsura de gală, fără nici o escortă Su- 
veranii şi Prinții moştenitori au ieşit prin oraş 
pe la 9:/, seara, trecând prin mijlocul mulţimii 
ce se desfăcea respectuoasă primind cu urale pe 
iubiții Suverani. 

Dupăce s'au preumblat de vre-o două ori 
prin mulţime, Suveranii mereu zâmbitori, primind 
cu aceeaş dragoste semnele acestea de respect, 
devotament ale mulţimei s'au retras pe la 11 ore 
la Palat. 

In acest timp pe toate pieţele cântau mu- 
zicile militare în mijlocul unei veselii neinchipuite ; 
incă de cu vreme, focuri de artificii brăzdau 
cerul cu lumini multicolore spre uimirea obștească. 

Și toate grădinile, localurile publice gemeau 
de lume şi până pe la 2:/, din noapte aceeaş 
însufleţire, aceeaş volbură de lume, continuau 
farmecul acestei sărbători naţionale. 

Astfel, cu acelaş mare alaiu şi în mijlocul 
aceluiaș entuziasm a trecut acest 10 Maiu. 

N. Pora. 

Solda ofițerilor. A venit știrea din Viena că 
în urma unei conferenţe comune a celor două 
guverne, s'ar fi stabilit acordul în privinţa urcărei 
soldei ofiţerilor. Inregistrând vestea, ziarele ma- 
ghiare, chiar şi cele aproape de guvern, prezentau 
acest acord ca un triumf al guvernului nostru, 
căci, ziceau ele, Austriacii au trebuit să cedeze. 
In acelaș timp vesteau că la Viena acest acord 
a făcut o impresie deprimătoare, iar -guvernul 
austriac, împreună cu d-l de Aehrenthal,- Ministrul 
de externe, va trebui să se retragă. Mai în urmă 
s'a dovedit însă că bucuria dela Pesta a fost 
prematură şi că triumful guvernului unguresc n'a 
fost tocmai mare. „Fremdenblatt“, ziarul minis- 
terului de Externe, dă cea mai categorică des- 
minţire ştirei despre o criză ministerială, precum 
şi afirmaţiunei, că în chestiunea soldei s'ar fi 
făcut vre-o concesie guvernului maghiar. 

o 


+ 





CRONICA LITERARĂ $I ARTISTICĂ. 


In „Sămănătorul“ d-l Aurel C. Popovici în- 
cepe publicarea unei serii de- articole „Idet di- 
solvante“ în care se cuprind şi următoarele rân- 
duri surprinzătoare:... „iată şi revista d-lui Goga, 
„Ţara Noastră“, hrănind minţile Ardelenilor cu 
idei socialiste, cu traducţii din Sombart, „cu cri- 
tici şi baljocuri la adresa religiunii noastre cre- 
ştine“. Incepusem a ne obişnui cu ușurința uimi- 
toare a d-lui A. C. Popovici, de-a aruncă învi- 
nuiri grele, dar nu vream să credem că in iper- 
bolele sale d-l Popovici ar puteă porni şi dela 
lucruri absolut inexacte. Ne-a fost rezervată 
această decepţie. Suntem siliţi de d-l Popovici 
să adoptăm de astă-dată şi noi cel mai cate- 
goric laconism al d-sale și să-i spunem că cele 
trei rânduri aruncate în alergarea condeiului nu 
cuprind adevărul. Am publicat un capitol din 
cartea unui om de ştiinţă W. Sombart, — casă 
lămurim o noţiune publicului nostru. Atât am 
făcut şi eram datori s'o facem. Dar să ne arete 
d-l Popovici cari sunt „atitudinile“ noastre de 
„socialişti 2*. Şi unde sunt bătăile de joc la 
adresa „religiunii noastre creştine“. Până la pri- 
mirea răspunsului să ne deie voie d-l Popovici 





să trecem la apocalips aceste ciudăţenii — de 


cari începem a nu ne mai speriă. Primind lä- 
muriri, ne vom face datoria. 
o 

Revista germană „Die Karpathen“ din Braşov, 
prin articolele literare şi cele etnografice, ne atrage 
tot mai mult luarea aminte. Printre colaboratorii 
ei vedem cu plăcere și mai mulţi Români. D-nii 
Andrei Bârseanu şi C. Lacea, profesori la gim- 
naziul nostru şi publicişti cunoscuţi au tipărit 
aici lucruri de interes literar deosebit. Articolul 
d-lui Bârseanu asupra poeziei populare române 
este o frumoasă lucrare de specialist în ale fol- 
cloristicei noastre şi va puteă fi o bună orientare 
pentru publicul german. Ne bucurăm deasemenea 
de zelul d-lui V. Teconţia, traducătorul lui Emi- 
nescu. D-sa a contribuit la această revistă cu 
reuşite traduceri de cântece populare. Publicul 
nostru, știutor de carte germană, ar puteă să 
aboneze numita publicaţie din Braşov. 

[oi 

In „Vieaţa românească“ pe luna Aprilie, se 
începe publicarea unei comedii în versuri de d nii 
St. Iosif şi D. Anghel, iar d-l C. Stere îşi încheie 





interesantul articol „Socialdemocratism sau po- 
poranism ?“ 

Versuri de d-nii G. Coșbuc, Tarascon şi A. 
Mirea. 

E foarte bogată revista revistelor, unde se 
consacră câteva pagini cunoscutelor articole ale 
d-lui Aurel C. Popovici. 

D-nii George Marinu, I. G. Duca, I. Russu- 


Şirianu ete. publică articole artistice şi politice. 
o 


„Foaia Diecezanăt, organ al eparhiei gr.-or, 
rom. a Caransebeşului, a început să publice in- 
formaţii literare, din „iubire și interes pentru 
ser;sul românesc“, căci „numai aşa vom puteă 
visă cândva o adevărată unitate culturală“. 

Pilda „Foaiei Diecezane“ e vrednică de 
imitat de toate foile noastre, cari nu prea se 
pot lăudă cu cronicile lor literare. 

o 

A apărut „Arhiva“ Nr. 4 cu următorul cu- 
prins: A. D. Xenopol: Ce vor? — Dr. George Mi- 
leticiu: Pagini sângeroase din istoria Peninsulei- 
Balcanice. — A. D. Xenopol: Lupta între Dră- 
culeşti şi Dănești. Analiza ştiinţifică a perioadei 
1418—1456. — A. de Giers: Din trecutul Con- 
sulatului rusesc din Iaşi, — Eugeniu Revent: 
Cântec. — Dr. Leon C. Cosmovici: Adevărul în 
ştiinţă (Raportul între fetele bătrâne, måte, trifoiu 
şi inteligența Englezilor). — Dr. 1. Naum: Che- 
stiuni de psihologie criminală (un caz patologic). 
— Eugeniu Revent: Sonet. — Teodor D. Burada: 
Teatru in Moldova, — Arhiereul Narcis Orefju- 
lescu: Inscripţiile Mănăstirilor Neamţu şi Secul, 
cu a schiturilor sale dimprejur? — Constantin 
Doboş: Şi dacă codrul lin suspină (versuri). — 
Abel Ballif: Pădurile ca ocrotitoare pământului, 
— G. Pascu: Studii filologice. Elemente germane 
în limba română. Dări de seamă. A.: Buletinul 
istorie asupra României din „Revue Historique“. 
Cronică. G. Pascu: Oracolul din Leipzig. — B. 
V.: Cânturi nouă de Riria. 

[+] 

Am vorbit într'unul din numerile trecute, 
despre procesul scriitorilor Octav Mirbeau şi 
Natanson, — cu Comedia franceză. 

După cum se ştie, cei doi scriitori au dat 
în judecată pe Jules Claretie, administratorul Co- 
mediei franceze, fiindcă după 17 repetiţii ale 
piesei lui Foyer, el n'a vrut să le-o mai joace, 
pretextând că drama vizează pe un senator şi 
academician francez. 

Și acum, mai mult ca totdeauna, povestea 
întâiei lui iubiri i-se desluşeă în minte, cu toate 
amănuntele ei, cari îl fac să surâdă. Astăzi din 
toţi cei de acum patruzeci de ani, el e singurul 
care mai trăieşte. Mama i-a murit de mult. A murit 
şi Victoria Rândunea, femeiușca aceia nebunatică 
pentru care simţise el cele dintâi bătăi de inimă. 
Bătrânul surâde, închide ochii şi visează. 


Se vede de douăzeci de ani — vârsta când 
eşti indrăgostit de toate femeile şi crezi că iubeşti 
numai pe una singură, — de obiceiu cea cu 
care te-ai întâlnit în urmă. 

Prietenile mamei sale vorbeau adesea despre 
doamna Victoria Rândunea. 

Unele spuneau că e o răutăcioasă, altele mai 
blânde, o făceau „fetiţă cu poale lungi și cu 
bărbat“, altele îi compătimeau soţul, care trebuiă 
să-i împlinească toate capriciile și să închidă ochii 
la toate ştrengăriile ei. Din tot ce se vorbeă 
despre dânsa, Alexandru Coman inţelese că Victoria 
e cea mai frumoasă, cea mai cochetă şi cea 
mai inteligentă dintre prietinile ei. Intro zi o 
întâini. Aveă nişte ochi de drac şi o gură de 
înger. Nu puteă stă o clipă locului. Sărea, răs- 
pundeă la trei deodată, “își frângeă mâinile de 
necaz, râdeă cu hohot şi se supără din nimica 
toată. Ciudat: de când cunoscu pe Alexandru 
începu să vină mai des pe la d-na Coman. 
Totdeauna aveă o altă rochie şi o altă pălărie: 
toate foarte simple, de obiceiu în două colori 








închise. Alexandru Coman nu prea eră îndrăzneţ: 
când o vedeă, se dă la o parte, întrun ungher 
al salonului, şi întrebă pe vr'o cucoană bătrână, 
cum o mai duce cu reumatismul. Din când în 
când însă, îşi aruncă privirea spre grămada de 
dame și întâlneă ochii d-nei Rândunea, care-l 
priveă râzând, spunându-i parcă: Te-am prins, 
ştrengarule ! 

Pentru un băiat de douăzeci de ani, un 
zâmbet de femeie e o scânteie aruncată într'o 
grămadă de dinamită. In fiecare seară, el se 
gândeă la zâmbetul de peste zi al d-nei Rândunea 
şi-şi închipuiă tot felul de poveşti. 

Ce-o fi vrut să-mi spuie? 

Şi se mustră singur: de ce n'am curaj să-i 
spun, de ce nu ţin ochii într'ai ei, când mă 
priveşte ? 

Dela o vreme, nu mai putea să doarmă. Il 
chinuiă amintirea ei. 

In fiecare seară hotără să-i vorbească şi nu 
ştiă cum. Să înceapă sentimental ? Să facă pe „în- 
cercatul în dragoste“, pentru care o nouă prietinie 
cu femeile, e o nouă cucerire? Hm, aşa ar fi 
fost mai demn pentru el, desigur, dar nu prea-i 
veneă la socoteală: eră destul să audă hohotul 
ei de râs, şi ar fi sfeelit-o. 

Uneori, se gândeă să fie sincer. Se va 
apropiă de dânsa, când or fi singuri, îi va luă 
mâna cu sfială, o va privi rugător şi îi va spune 
liniştit, cerându-i un sfat — dacă nu-i puteă dă 
iubirea ei. 








— Doamnă, să mă ierţi, dar trebue să-ți 
spun. Fie-ţi milă de mine. Eu n'am mai iubit 
niciodată şi nu știu ce simt, gândindu-mă la d-ta. 
Aşi vrea să te văd mereu, să te-aud mereu, 
şi să-ţi vorbesc mereu. Spune, nu-i aşa că asta, 
e iubire“ ? 

Ea va fi serioasă — cel puţin de data asta. 
Poate că are să-l mustre cu blândeţe, are să-l 
mângăie pe frunte și are să-i răspundă: 

— Dragul meu, ești un copil încă. Fii li- 
niştit, Nu mă iubeşti; e o turburare a sufletului; 
care-ţi va trece. Vezi-ţi de şcoală, trece-ţi exa- 
menile, şi la vară — ai să întâlneşti la Sinaia 
o fată cu ochii albaştri; ai să te plimbi cu ea 
prin pădure, ai să-i culegi flori şi când veţi fi 
singuri ai să-i mărturiseşti că o iubeşti... şi să 
vezi atunci ce frumoase luni de vacanţă vei fi 
petrecut la Sinaia! 


Alteori, Alexandru eră mai îndrăzneţ: 


— Doamnă, pe bărbatul d-tale l-am ucis 
în duel. Te rog să mă urmezi câtă vreme nu 
se află. Vom fugi împreună .în Italia şi vom 
petrece acolo iarna, neştiuţi de nimeni...“ 


Dar toate gândurile astea nu-l mulţumeau 
deloc. 

Doamna Rândunea vorbeă cu el uneori 
foarte serios, alteori ca unui copil. Eră răută- 
cioasă de cele mai multeori; altă-dată, părea 
o fată de pension; visà liniștea unei mănăstiri 

Tribunalul şi-a dat sentinţa la 20 Maiu, 
condamnând Comedia franceză să joace Foyer 
şi să plătească autorilor 100 de lei pentru orice 


zi de întârziere. 
[ei 


Unul dintre cei mai mari scriitori ai Franţei, 
academicianul Francois Coppée, a murit zilele 
trecute. 

Născut în 1842, Coppée a avut încă de 
mic, o vieaţă foarte sbuciumată. 

Subiectele şi-le alegeă din lumea celor mici, 
ceeace l-a făcut foarte popular mulţimei. A scris 
poezii, piese de teatru și mici romane, dintre 
cari multe au fost traduse și în româneşte („Po- 
veste tristă“ şi „Prietene“ de răposatul Dumitru 
Stăncescu, „Lăutarul din Cremona“ de Traian 
Demetrescu, poezii de d-l Radu Rosetti etc.). 

© 

Iată cum își sfirşeşte articolul despre Fran- 
çois Copèe, un cunoscut publicist francez, Andrè 
Beaunier: 

„Copee va rămâneă poetul umiliţilor din 
Paris. Când și-a ales alte subiecte — și de pildă, 
pentru dramele sale, — el le-a luat din epocele 
eroice și asămănătoare celor cari emoţionează 
pe cetitorii lui Alexandru Dumas-tatăl. Şi acolo 
chiar, el a rămas credincios sie însuş, şi aproape 
de adevărații săi cetitori. 


Anumiți scriitori de astăzi vor lăsă o operă 
mai măreaţă sau mai profundă. Nimeni însă nu 
e mai caracteristic, mai spontaneu, mai sincer, 
nimeni nu va fi dat în cărţile sale expresiunea 
mai sinceră a unui suflet pe care îl cunoaştem 
bine toţi, pe care el l-a avut întreg şi care e 
frate, mai mult sau mai puţin, cu al nostru. 

Na fost un „gânditor“... Dar într'o epocă 
ca a noastră, unde abundează falşii gânditori, 
adevărul emoţiunilor sale e îndeajuns delectabil. 
Câtă vreme atâţia farsori încurcă tot felul de 
minciuni solemne, vioaia lui sinceritate de sen- 
timent are mult farmec. 

Să-l salutăm ca pe un om brav şi ca pe 
un artist scrupulos, care niciodată nu şi-a trădat 
idealul său“. 

© 

Cu moartea lui François Copèe, au început 
să circule şi obişnuitele anecdote, privitoare la 
vieaţa marelui scriitor. 

Ce carte învățase Francois Coppee? 

O spune el singur, într'o scrisoare adresată 
acum 14 ani, unui ziar care deschisese o 








anchetă printre membrii Academiei, în această 
chestiune. 

Scumpul meu  confrate, întrebarea d-tale 
mă cam întristează. Ea îmi aduce aminte săr- 
mana mea tinereţă. Am urmat, ca extern liber, 
cursurile liceului Saint-Louys, până în clasa a 
treia inclusiv, Apoi, a trebuit să-mi completez 
— singur şi destul de rău — instrucţiunea. 

Nu sunt nici cel puţin licenţiat în litere! 

Deci, trebue să vezi în mine un fel de 
ignorant. 

In fiecare zi, totuș, devin din ce în ce mai 
puţin... 

Oare nu e Goethe acela care-și însoțea nu- 
mele cu vorba studiosus ? 

Iată dar, ce sunt şi vreu să rămân până la 
sfârşit: un student bătrân. 

Iţi strâng mâna François Coppèe. 


Moțul și firea lui. 


În urmărirea cercetărilor noastre cu privire 
la Moți şi tara lor, plecând pe valea Arieşului 
în sus, am ajuns până la Bistreni. Bistra este 
vecină cu Lupşa, mergând pe Arieș în sus și este 
situată deadreapta riului numit. 

Oamenii pe aici nici nu-i zic altcum decât 
rlu. Numirea de Arieş i-o au dat străinii din 
motivul, că se spală aur din nisipul lui, nu- 
mindu-l pentru aceasta în limba maghiară Ara- 
nyos şi apoi Românii l-au tradus simplu în fru- 
mos sunătorul cuvânt Arieş, Numirea de Arieș 
o am învăţat în prima clasă gimnazială din Blaj 


| la oara geografiei. 


Când trecem dela mănăstire, ajungem la 
lunca mănăstirei pe o şosea frumoasă dealungul 
Arieșului în un loc așa de strâmt, încât numai 
drumul mai încape lângă valea Arieșului, încolo 
păduri şi stânci se înalţă spre cer. Trecând peste 
strâmtoarea aceasta pe încetul locul se deschide 
şi aici la ţirăul Bistrei am ajuns în hotarul 
acestei comune. 

La primul pas, ce-l punem pe teritorul 
acestei comune, dăm de o grupă de case şi apoi 
înaintând pe drum în sus mereu întâlnim gru- 
puri, grupuri de case, până ce ajungând la 
Grohoiele (grămezi de peatră, adunate de pe 
fânaţele Bistrei) ne apropiem de grosul satului. 

Întrarea o facem prin o poartă naturală, 
un drum tăiat adânc în deal, în strada prin- 
cipală. 





Ajungând deasupra, deodată zărim în dreapta 
vechea biserică, încunjurată de case frumoase, 
între cari şi casa preotului băştinaş, părintele 
Roman, un prieten de studiu din anii petrecuţi 
la Blaj, iar de-a stânga case nouă cu etagii şi 
impunătoarea biserică, numită biserica cea nouă, 
faţă în faţă cu casa parohială, unde locuieşte 
vrednicul meu amic de studiu, preotul Papiu. 

Dela părintele Papiu drumul duce în jos, 
pânăce ajunge la podul de peste valea Bistrei 
în piaţă. Aici e centrul. Aici sunt și prăvălii şi 
cârcime. Aici se face şi târg de săptămână, Du- 
mineca, la care aleargă Bistreni de pe toate 
crângurile şi văile prin care sunt resfiraţi, precum 
şi alți locuitori din comunele învecinate; se face 


| târg bun de bucate. Mai ales Lupșenii duc bu- 


catele spre vânzare. 

Târgul Bistrei îşi are originea de pe timpul, 
când statul a exploatat pădurile renumite cu 
vre-o treizeci și cinci ani înainte, aducând lucrători 
străini mai ales Germani. E de notat că aici fiscul 
are cel mai mare teritor de pădure. 

Acesta e şi motivul, că această mare şi 
frumoasă comună a trecut pe timpul unaţiei la 
greco-catolicism. Bistra comună mare şi cu ve- 
cina ei de peste Arieş-Muşcu sunt comune curat 
greco-catolice. În celelalte sunt numai minorităţi 
disparente, prin unele ca Săcături, Neagra, Albac, 
Gârdele (Scărișoara), Vidrele, nici pomenire de 
greco-catolici. Se vede, că aceasta s'a fi cucerit 
cu forţa. Incolo toată valea Arieșului până sub 
Biharea e greco-orientală. i 

Comuna Bistra a dat mulţi bărbaţi vrednici 
inteligenţei române. De aici şi-au luat originea 
episcopul Petru Paul Aron, aici a fost paroh 
mitropolitul de pie memorie Alex. Sterca-Șuluţu, 
precum şi o mulţime de protopopi, ba chiar şi 
juzi cercuali și alţi dignitari. Ea se întinde pe 
două văi extinse până in Muntele mare. 

Toate dealurile atât deoparte de Arieș cât 
şi de alta sunt locuite de oameni. Ajung cu ca- 
sele lor până pe la Fântâna rece, dealul mărginaş 
al Lupşei de cătră apus. Poziţia e foarte ro- 
mantică. Mai mare ţi-e drag să-i vezi Dumineca, 
cum în haine albe sărbătorești coboară cărăru- 
şele de munte spre sat la sfânta biserică. 

Blajul a dat acestei comune o îngrijire 
deosebită, trimiţându-i tot preoţi aleşi și vred- 
nici, cari în toate chestiile au fost la înălţimea 
chiemării lor. Au trei preoţi: un preot şi doi ca- 
pelani. 

şi dragostea unui moșier tinăr, rătăcit la vână= 
toare în pădurea unde va stă ea pe înserat. 


Zi cu zi, dragostea lui Alexandru Coman 
creștea. In orăşelul de provincie din nordul Mol- 
dovei, unde părinţii săi erau cei mai bogaţi 
oameni, el nu întâlnise nici o fată vrednică de 
el. Unele erau urite, altele proaste. Puținele cari 
erau mai frumoase ședeau la moșie sau umblau 
în străinătate. Cu unele din ele, schimbase sceri- 
sori sentimentale, dar se plicțisise. Nici una nu 
eră așa de vioaie ca d-na Rândunea. l 


Multe femei începuseră să bage de seamă 
turburarea lui, când erà în fața Victoriei. Și ea 
ştiă poate, că Alexandru Coman o iubeşte. Intr'o 
zi, de iarnă l-a văzut mai galben ca totdeauna. 
Mânile îi tremurau; ţineă ochii plecaţi, ca un 
vinovat. Abiă acasă, d-na Rândunea află pricina: 
Alexandru îi strecurase în mangon o scriso- 
rică: 


Frumoasă doamnă, de luni de zile mă tot cumpă- 
nese dacă trebue să-ţi spun cât de mult îmi stăpâneşti 
d-ta sufletul. Nu ţi-aș fi spus-o niciodată, dacă nu m'aş fi 
hotărit să plec — ca să te uit, Ştiu că ţi-e peste putinţă 
să mă iubeşti. Gândul ăsta mă chinuiește zi şi noapte şi 
mă răpune neîncetat. Fii îndurătoare. Nu-mi pomeni de 
scrisoarea aceasta, căci mi-ar fi peste putință să-ţi suport 
privirea; spune-mi că te gândeşti câte-odată la mine şi 
iartă neînţeleasa iubire care chinuieşte sufletul unui nefericit, 


A doua zi, de dimineaţă chiar, Victoria își 
găsi de lucru la d-na Coman. 








Alexandru eră singur în odaia lui; aveă 
ochii înconjurați de cercuri vinete. 


Când a văzut-o, a tresărit. O rază de spe- 
ranţă îi pătrunse în suflet. Ea se apropie de el 
şi îl apucă de ureche. 


— la poftim încoace, domnule!... 


Il trase lângă ea, pe canapea și privindu-l 
adânc, îl întrebă: 

— D-ta ai scris asta? 

Lui "i eră frică. Abiă putu îngână un 
„da“. 

— Și... vorbeşti de o plecare. Unde vrei 
să pleci? l 

— In lume plec. Eu plec de aici... mur- 
mură el. 

— Dar examenele ţi le-ai isprăvit? 

Alexandru se desiluzionă. O privi rugător, 
cu ochii plini de lacrămi, 

Ea se pretăceă serioasă. 

— la să faci bine şi să stai aici! Ce, doar 
nu eşti copil! Ce însemnează prostiile astea? 

Și pe când el încercă să se scoale, ca să 
izbucnească în plâns afară, ea îl trase de mână, 
îl privi râzând, își roti ochii în casă, îi încinse 
gâtul cu braţul şi strângându-l la piept, îi şopti 
râzând: 

— Nebunule!... 





Şi un potop de sărutări, căzu pe faţa lui 
Alexandru Coman. 


Din ziua aceea, neințeleasa iubire se risipi 
ca prin farmec. Nopțile erau iarăș liniştite, Ale- 
xandru și-a văzut de şcoală ca un băiat de treabă, 
s'a însurat cu o fată frumoasă, a avut doi copii 
— şi a păstrat totdeauna recunoștință d-nei Rân- 
dunea, frumoasa şi buna doamnă Rândunea, care-l 
făcuse să cunoască cei dintâi fiori ai dragostei — 
şi-l vindecase atât de lesne de chinurile unui ne- 
fericit. 

Bătrânul se gândește cu dragoste la răpo- 
sata: vezi, aceea avusese suflet... 


Coman s'a trezit din visare. In casă e 
noapte. Ionel stă tot pe gânduri. Bătrânul se 
scoală încet şi-l atinge pe braţ. 

— Şi zi aşa, ai? — îl întreabă blând. Aşa 
ti-a zis: băieţel impertinent. 

— Da, băieţel impertinent! 

— Hm! Rău, foarte rău. Lizica nu trebue 
să-şi mai aleagă aşa prietine. Să n'o mai lași 
la universitate, ai auzit? Fetele acelea wau su- 
flet, puiule, n'au suflet!... 

Şi Alexandru Coman îşi trecu mâna tremu- 
rătoare, prin părul blond al fiiului său. 

E un sat foarte populat şi materialiceşte 
bine situat. Sunt niște oameni: sprinteni, munci- 
tori, pururea în luptă cu elementele naturii, deci 
foarte vânjoşi. De statură oameni mijlocii dar 
îndesaţi. Femeile foarte harnice și curate cu un 
port ales, se ocupă cu economia câmpului și mai 
ales a vitelor. Bărbaţii se pricep de minune la 
pădurărit. In toată Transilvania, ba chiar şi în 
România îi găsești la lucrul de pădure. Au de 
regulă vite frumoase, mai ales oi şi vaci. Sunt 
iubitori de biserică și şcoală, pentru cari jertfese 
cu plăcere. Şi-au făcut o biserică, care în pri- 
winta mărimei întrece pe toate câte sunt pe 
Valea Arieșului. Abiă au terminat-o după zeci de 
ani tot din sudoarea proprie. Biserica e din 
piatră şi cărămidă solid zidită; poate dăinui pe 
veacuri. Are şcoală cu doi învăţători, deasemenea 
din cei dintâi. La stăruința preoţilor de mai mulţi 
ani au o reuniune de cântări, care în tot anu! 
la anul nou dă producţii frumoase. Sunt mânârii 
pe corul lor şi şi pot fi. Au şi-o bandă de mu- 
-zicanţi din sinul lor, constătătoare din trei băr- 
baţi şi o femeie, Români, cari cântă destul de 
precis şi frumos tot felul de jocuri. In firea sa 
Bistreanul e iute, aprig, odată e gata de pri- 
mejdie, îți dă în cap mai ales, când îl ataci în 
dreptul de proprietate ori în vrednicia sa, altcum 
e om pacinic şi de înţeles. Sunt Bistrenii: un 
popor inteligent, harnic, dârj, iubitori de cultură şi 
„progres. Dr. Petru Span. 


CRONICA ŞTIINŢIFICĂ. 


O ligă împotriva cancerului. Preşedintele 
«comitetului central german, pentru cercetări asupra 
“cancerului, a ţinut o şedinţă solemnă în Muzeul 
patologic al universităţii în onoarea reprezenta- 
“ilor comitetelor străine reunite in Berlin, în scopul 
de a înfiinţă o asociaţiune internaţională — pentru 
studierea şi combaterea cancerului. 

Inaintea acestei reuniuni plenare, asocia- 
iunea internațională s'a constituit, sub prezi- 
-dentia profesorului Ernst von Leyden. S'a decis 
multiplificarea institutelor pentru studiul cance- 
rului şi clinicilor pentru bolnavi, fondarea unui 
birou de statistică internaţională pentru cancer, 
un birou de informaţiuni despre tot ce priveşte 
-cancerul, — şi apariţia unui periodic internaţional, 
consacrat aceloraş probleme. 

Din vreme în vreme, se vor ţineă și con- 
'ferinţe. 

Toate marile State ale Europei (afară de 
Anglia) Japonia și Statele Unite s'au aliat până 
acum la noua ligă. 

Fiecare ţară are dreptul să numească de- 
legaţi permanenţi la acest comitet (unul pentru 
10 milioane de locuitori) numărul aleşilor unei 
tări nu va trece în nici un caz peste 5. 

Profesorul von Leyden, ministrul cultelor 
Holle şi profesorul Orth au luat cuvântul. 

Profesorul Borrel din Paris, a ţinut, despre 
problema ivirei cancerului, o foarte remarcată 
conferinţă. 

Intr'o sală a muzeului erau expuse prepa- 
raţiuni interesante şi tablouri privitoare la ma- 
ladia cancerului. 

Profesorul Leyden a .caracterizat importanţa 
reuniunei zicând: 

„O nouă epocă se deschide în lupta cu can- 
cerul; unirea popoarelor o caracterizează. Impre- 
unându-ne puterile, mărind câmpul nostru de 
lucru, sperăm să obţinem importante succese“. 





Lunea trecută s'a desvălit în București moe 
numentul marelui om politie Vasile Lascar, fost 
ministru în ultimile cabinete liberale. 

Au azistat miniştrii D. A. Sturza, Emil Cos- 
tinescu, I. Brătianu, A. Carp, şi Toma Stelian 
şi un public de frunte. 

D-nii Emil Costinescu și Vintilă Brătianu 


au ţinut discursuri, 
© 














CONVORBIRI GLUMEȚE. 


Printre artişti, cântărețul se bucură de cea 
mai slabă inteligență; pictorul are cea mai 
infamă ureche muzicală, iar actorul e de obiceiu 
miop. 

Un poet adevărat trebue să aibă toate cali- 
tăţile acestora — și nici unul din defectele lor. 
o 

Cunosc poeţi cari își închipuie că Rafael e 
arhangelul protector al pictorilor, iar Michelangelo, 
capodopera sculptorului Wagner. 

o 

Cum m'ar puteă măguli lauda unui om, 
care un ceas mai "nainte, a spus că și măgarul 
are suflet de poet? 





Fiecare din noi ne credem atât de mult, 
încât considerăm genial pe scriitorul care cugetă 


la fel cu noi. 
o 


E adevărat că dela mândrie până la îngân- 
fare nu e decât un pas; — dar e numai o jumătate 
de pas dela modestie până la umilinţă. 

o 

Unii oameni cred că eşti modest atunci 

când bei cu chelnării şi faci curte bucătăreselor. 
o 

Ne-am învăţat să numim modeşti pe oamenii 
cari stau în fruntea celor din urmă; modeşt 
într'adevăr, sunt acei cari, fiind printre cei dintâi, 
îşi aleg locul cel din urmă. 

Poporul ar zice altfel: nu „fruntea cozii“ 
ci „coada frunţii“ e modestia. 


o 
Năiţă, când; citeă romane senzaţionale, îşi 
pusese în gând să se facă escroc; peste doi ani, 
credeă că meseria ideală e să fii spion de poliţie. 
Astăzi, Năiţă e fericit, căci şi-a ajuns 
amândouă idealurile : e reporter. 
l o 
Cum să te mai încrezi în omul care, vrând 
să spună ceva, spune tocmai contrarul — fiindcă 
i s'a părut mai spiritual? 
o 
Cea mai incomodă, mai nefolositoare şi mai 
caraghioasă invenţie a spiritului omenesc — e 
pălăria. 
~ o 
Repetărite voite sunt mai puţin plictisitoare 


decât cele instinctive. 
i o 


De multeori, când crezi că eşti îndrăgostit, 
adu-ţi aminte că n'ai cinat încă, şi vei află cauza 


melancoliei tale. 
o 


Izolarea desăvârşită pentru un om distins 
e mai supoitabilă decât societatea unor oameni 
unde nu-i e nimeni superior — sau cel puţin 
egal. 


o 
Mare invenţie lupa! Ce păcat că prea pri- 
vim cu ea calităţile noastre și defectele priete- 


nilor noștri. 
o 


Oare nu-i banal să mai spui că un aforism 
se ceteşte pentru spiritul său — şi trăieşte prin 


adevărul ce-l schiţează ? 
o 


Soarele, râsul şi beţia — sunt trei mari 
binefaceri ale dumnezeirii. Sunt oameni cari 


numai într'una din ele îşi găsesc fericirea. 
i o 


Ar avea mai mulţi clienţi, advocaţii şi băr- 
bierii — dacă ar vorbi mai puţin. 
c 
Ce poate fi mai insipid decât un om fără 
nici un defect? 


Adeseori, oamenii fără nici o calitate sunt 


mai suportabili decât cei fără nici un defect. 
o 














O operă care întrunește żoate condiţiile de 
artă, nu ne va mișcă niciodată, 
o 
Nu e lucru mare să găseşti greșeli la Sha- 
kespeare. 


o 
Niciodată n'o să ne placă o operă de artă, 


care n'a fost creată cu plăcere. 
o 
Pentru mine, nu există lipsuri la un artist 


care are un singur lucru: talentul. 
o 


A spune unui poet că ware talent, e tot 


ca şi cum ai spune unei fete că e urită, 
© 
Nu mi-am permis niciodată să spun unei 


fete că e frumoasă. 
O 


Un artist cuminte nu-şi va lăudă niciodată 
ceeace a plăcut şi altora; va aveă grija să atragă 
atenţia asupra lucrurilor sale cari au trecut ne- 
observate — deobicei cele mai slabe. 


o 
Criticul cel mai bun e instinctul care ne 
îndeamnă sau nu, să Impărtășim și prietinilor 
noştri o lectură oarecare. 
k 
E liber ori-cine să fie egoist — câtă vreme 
nu păgubeşte vecinului. 
O 
Fericirea nu e desăvârşită nici atunci când 
ni s'au împlinit toate dorinţele: căci nu-mi pot 
închipui fericit pe un om care nu mai speră 


în nimic. 
o 


Când mi-e prezentat un scriitor, nu întreb 
niciodată dacă şi-a tras pe sfoară editorul — ci 
dacă scrie frumos. 


o 
Cunosc un om care în vieaţa lui n'a dat 
un ban săracilor şi totuş, trece drept cel mai 
mare filantrop. 
... E unul dintr'aceia la cari „stânga nu 
ştie ce face dreapta: nu spune nimănui pe cine 
şi cu cât a ajutat... E. 


— Recunoștinţa e cel mai jenant dintre 
sentimente; ca să-mi scutesc prietenii de ea, nu 
le dau niciodată ajutoare, — spuneă un avar 
inteligent. 


o 
Iar un mizerabil mărturiseă: 
Nu-mi împrumut prieteni cu parale, fiindcă 
printre ei sunt unii cari îşi plătesc datoriile: deci, 
îmi răpesc avantajul de a mi-i ști indatoratţi. 


o 
La noi numai versificatori neguroşi sunt poeţi 
mari; numai prozatorii monotoni sunt nuveliști 
serioşi — şi nu e critic, scriitorul care nu vor- 


beşte prin gura altora. 
o 


Ce crud e adevărul că deşi n'avem ochi pentru 
prezent, suntem totuş foarte obiectivi faţă de 


trecut | 
o 


Trebue să moară cineva, ca să recunoaștem ce 


mare ispravă ar fi făcut, trăind!.. 
o 


Ciudat! Ne e mai simpatie un om care a 
fost bogat şi decade prin viţiile sale, decât un 
sărac care se îmbogățește prin meritele sale. 

(=) 
Un neputincios, desigur, a scornit cuvintul 


parvenit. 
o 


Intre linguşitor şi omul care îmi spune ade- 
vărul în faţă, prefer pe cel dintâi, fiindcă îmi 
place ceeace-mi spune el şi-n schimb, dă şi ade- 
vărul la iveală;... pe la spate, ce e drept.... 


o 

Nu-mi pot inchipui că e ceva de capul unui 
om care mă contrazice... 
© 

E ceva simpatic în fiecare defect al oame- 


nilor. 
x © 
Românul e născut poet — și antisemit. 


E. Victor. 

Tübingen. 
— Notite. — 

Pornim din Stuttgart pe jos, întro dimi- 
neată de primăvară timpurie. Ce bogat, ce înilo- 
ritor ţinut e această Germanie de Sud, această 
Suabie, cu dialectul, cu obiceiurile cu tradiţiile 
şi cu mândria ei de veacuri! 

Mergem pe marele drum de ţară, o netedă 
cordea albă, pe care în trecut se mișcau poşta- 
lioanele, casele mari ale negustorilor, nesfârşitele 
caravane, care duceau spre Elveţia mărfurile târ- 
gurilor nemţeşti. 

Trecem prin păduri de molifţi, crescute re- 
gulat, îngrijite, frumoase, aproape exagerat de 
frumoase şi de regulate, par'că ar fi un dumne- 
zeese decor de scenă uriaşă. In luminușurile 
lor, ori-ce trecător poate zări sburdând căprioarele 
care vin până în preajma drumurilor în această 
ţară a cruțărei şi a iubirei de natură. În fundul 
văilor întunecate se ascund mori, cu păreţii 'nalţi, 
cu acoperişul ascuţit, pe care creşte muschiul, 
cu uriaşa roată pe care o mișcă apa unui părău, 
cu micile ferestre, cu toată acea culoare roman- 
tică de sălbătăcime patriarhală, de veche gospo- 
dărie depărtată de lume, care te vrăjește şi te 
face par'că să nu mai poţi plecă. 

Întâlnim oraşe mici, care nu-s altceva decât 
sate cuprinse cu vechi drepturi şi vechi mândrii 
medievale. Pe coline se înnalţă biserici bătrâne, 
cu tari ziduri înegrite, cu turnuri inalte deasupra 
cărora alături de cruce stă cocoşul credinţei pro- 
testante. Vedem castele ale modeştilor feudali de 
ţară, în care vremurile nouă au instalat condici, 
birouri şi funcţionari. Peste tot gospodării cu- 
prinse, cai voinici, câmpuri frumoase, oameni 
înceţi și molani, dar muncitori şi sârguincioși, 
cete de copii care răscolese praful drumului şi 
mărturisesc prin numărul lor, prin sănătatea ce 
li-se ceteşte în obrajii fragezi, rumeni, câtu-i de 
tare neamul acesta al muncei al rânduelei și al 


eruţărei. 
Podişul pe care mergem se lasă deodată 


brusc și în valea strimtă a Necarului se ivește 
Tiibingenul cu coperişurile lui roșii, cu movilele 
şi cu turnurile bisericilor lor. E un oraș cu tre- 
cut vechiu, centrul şi capitala de odinioară a 
Wiirttembergului, pe care însă alte orașe de in- 
dustrie mare şi de negoţ l-au lăsat în urmă şi 
care trăieşte azi din amintirile istorice şi din 
vieaţa aristocratică pe care i-o dă universitatea 
cu cei mai bine de o mie de studenţi ai ei. 

In partea nouă a orașului e universitatea, 
clădire mare, severă în simplu stil clasic. De jur 
împrejur un întreg cuartier de dependinţe: cli- 
nica chirurgicală, institut chimic, institut botanic 
şi numeroase muzee. 

Oraşul vechiu se înalţă drept deasupra Ne- 
carului pe o movilă, de pe care poţi privi în jos 
apa limpede ce-și sfarămă valurile în patu-i re- 
pede şi alăturea o alee de platani căreia nu i-se 
poate găsi păreche. In faţa ei chiar din mar- 
ginea Necarului se înalţă fațadele vechi ale caselor 
în paiantă, îngrămădite unele peste altele întrun 
amfiteatru pitoresc. 

In această parte veche a oraşului, biserica 
Sfântul Gheorge stăpâneşte cu mărimea ei uriașă, 
cu severitatea sfintelor ziduri reci, înghesuiala de 
case şi furnicarul de lume din juru-i. E arhitec- 
tură gotică din veacul al cincisprezecelea, cu jo- 
cul de dumnezeiască taină pe care ţi-l dau ogi- 
vele, turnurile ascuţite, lumina geamurilor zugră- 
vite, şi mormintele principilor care odiehnese aci. 
In fund în locul unde după rânduiala catolică şi 
ortodoxă ar trebui să fie altarul, stau unele lângă 
altele ciudatele monumente sepulerate ale fami- 
liei domnitoare a Wiirttembergului. Deasupra 
piedestalului de piatră în formă de cosciug, vezi 
chipul mortului, sculptat în alabastru, în mărime 
naturală, femeile în haina timpului, bărbaţii în 
armura medievală. Un duh de moarte pluteşte 
în ungherul acesta în care fiecare monument 

„PARA NOASTRA: 


sepulcral pare un catafalc. Pe pereţi se văd 
foarte bune tablouri vechi ale renașterii germane. 

Interiorul mare rece şi mohorit al bisericii 
e împodobit cu ornamente gotice săpate în piatră 
cu o precizie de execuţie uimitoare; vedem şi 
scaune cu sculpturi în lemn, care datează în parte 
încă din veacul al unsprezecelea. 

leşim.  Alăturea de biserică o mare clădire 
veche, din aceeaş epocă. Aci eră instalat, în 
vremuri când învăţătura înaltă eră un privilej 
numai acelor mai nobili, aşa numit „Collegium 
ilustre“. Aci veneau fiii seniorilor, fiii principilor 
domnitori să primească în latinește luminile științei 
și să deprindă dialectiva filozofică şi teologică. 
In biserică sunt și morminte şi chipuri de ale 
acestor tineri, morţi aci în floarea puterei şi a 
strălucirei lor. Ei nu mai poartă zeaua şi casca 
tare a luptătorilor, ci boneta scumpă, pieptarul 
şi haina de mătasă până deasupra genunchilor 
şi o sabie scurtă, discret atârnată la coapsă, 
Astăzi încăperile acestui „Collegium illustre“ slu- 
jesc ca săli de curs ale facultăţei de filozofie. 
| Mai departe în aceeaş parte veche a ora- 
şului vedem păreţii înalţi de piatră, cu ferestrile 
sub straşină, a unei clădiri mari pătrate, care are 
înfăţişarea unei mănăstiri. 'Intrăm la portalul 
intunecos și întrebăm. „Daa fost mănăstire, acum 
însă încăperile cele mari slujesc ca sale de arme, 
şi sale de muzică a studenţilor universitari“. In 
ungherele întunecoase, în ceasurile mezului nopţei 
vor fi protestând umbrele stariţilor, care au câr- 
muit aci şi pe care i-au izgonit vremurile, vieaţa 
şi deprinderile nouă. 

De altfel întreg acest oraş pitoresc, atră- 
gător poartă pecetea vieţii universitare. Pe 
stradă întâlneşti studenţi şi studente, în papetării 
ti-se vând cărţi postale ilustrate cu icoane din 
vieaţa lor de petreceri şi de nebunii; printre case 
vezi şi de acelea, care sunt proprietatea şi sediul 
cutărei asociaţii studențești. Tinerimea această 
cultă, cavalerească a imprimat peste tot în ma- 
gazine, pe stradă, în locurile de petrecere — 


acea politeţă prietinească şi firească, care izbeşte | 


pe cel deprins cu spiritul rece, sever şi brutal al 
Șvabilor de aiurea. 

Ne suim pe o înălţime dela marginea ora- 
şului şi privim încă odată partea veche a lui 
aşezată pe o altă înălțime in fată, dominată de 
zidurile bisericii şi a castelului, privim revărsareu 
oraşului înafară în frumoase construcţii noi, mi- 
nunata alee de platani, Necarul albastru dede- 
subtul nostru, cătăm în zarea fumurie castelul 
Hohenzollern şi apoi ne aţintim privirile în roata 
roșie de foc a soarelui ce: scapătă după dealu- 
rile din depărtare, dând peisagiului prin contrastul 
tare de lumini şi umbre o poezie neobișnuită, 

G. C. Ionescu. 


Jnstalarea protopopului Dr. Joan Stroia. 


Duminecă, la 25 Maiu v. a. c. (7 Iunie n.) 
se va face în biserica catedrală din Sibiiu-cetate 
instalurea protopopului Dr. Joan Stroia cu mare 
solemnitate. I. P. S. Domn arhiepiscop şi mitro- 
polit a adresat din acest incident clerului şi po- 
porului din tractul Sibiiului următorul circular 
care se va publică în toate bisericile din tractul 
Sibiiului Dumineca viitoare, 


Nr. 5061 Plen. Anul 1908. 


IOAN, 


din îndurarea lui Dumnezeu arhiepiscop al bisericei 
ortodoze din Transilvania și mitropolit al Româ- 
nilor greco-orientali din Ungaria şi Transilvania. 
Iubitului cler şi popor ortodox din tractul 
protopresbiteral al Sibiiului: Dar şi milă dela 
Dumnezeu şi salutarea Noastră arhipăstorească ! 
Având în vedere actele, cari — după repau- 
zarea protopresbiterului Vostru loan Papiu — 
s'au petrecut în conformitate cu statutul organic 
pentru îndeplinirea oficiului şi demnităţii de pro- 
topresbiter în tractul Sibiiului anume: alegerea 
făcută în sinodul protopresbiteral al acestui tract 

la 18/31 Ianuarie 1908 şi denumirea urmată din 
partea Consistorului nostru arhidiecezan în şedinţa 
plenară din 4/17 Februarie a. c.: Noi pe onora- 
bilul protopresbiter al tractului Săliştei Dr, Ioan 
Stroia, cu considerare la eminentele lui calităţi 
intelectuale şi morale şi la bunele servicii ce le-a 
prestat și până acuma pe terenul bisericesc şi 
şcolar, îl instituim canoniceşte de protopresbiter 
în tractul Sibiiului şi de paroh în parohia din 
Sibiiu-Cetate, dăruindu-i cu ziua de 25 Maiu (7 
Iunie) 1908 jurisdicţiune protopresbiterală peste 
toate parohiile şi comunele bisericeşti, cari se 
tin acum ori se vor ţinea în viitor de acel tract 
protopopesc. 

Când dar pe numitul onorabil protopresbiter 
Dr. Ioan Stroia prin aceasta Vi-l anunțăm tuturor 
de adevărat şi canoniceşte instituit protopresbiter 
al tractului Sibiiu şi de paroh al parohii din 
Sibiiu-Cetate, totodată Vă iîndatorăm pe toţi cei 
de statul preoţesc şi pe întreg poporul ortodox, 
corporaţiunile şi organele bisericești din acest 
tract protopresbiteral: ca să fiţi cătră acelaş nou 
protopresbiter toţi şi fiecare cu respectul cuvenit, 
să-i daţi ascultare şi sucurs în oficiul său proto- 
presbiteral şi deacum înainte în toate afacerile, 
cari aparţin sferei de activitate a protopresbite- 
rului tractual, cătră acelaş nou protopresbiter al 
Vostru să vă întoarceţi, deslegând noi intruna 
pe Prea onorabilul protopresbiter și asesor con- 
sistorial Matei Voileanu de însărcinarea ce-o pri- 
mise la 22 Septemvrie 1907 Nr. 10,511 Plen. ca 
administrator al numitului tract protopresbiteral: 
iar în celelalte suntem în aşteptare, ca noul pro- 
topresbiter în purtarea sa și în toate acţiunile 
activităţii sale publice să țină strâns la aşezămin- 
tele canonice și la disciplina Sfintei Biserici or- 
todoxe orientale, să păzească deasemenea normele 
administrative ce le avem în vigoare pe baza statu- 
tului organic, și în fine să fie spre exemplu şi 
altora cu reverență, și ascultare cătră superiori- 
tatea sa bisericească, 

După acestea, implorând peste tractul acesta. 
şi peste noul său protopresbiter toată darea cea 
bună şi tot darul desăvârşit de sus, Vă inpăr- 
tășim tuturor binecuvântare arhierească. 

Sibiiu, 28 Aprilie 1908. 

loan Meţianu m. p., 
arhiepiscop şi mitropolit, 

Amănunte despre programul festivităților vom 
dă în numărul viitor. ` 


CORESPONDENȚE.’® 


Un răspuns. 
a (Ineheiere). 


D-l părinte Popovici susține mai departe, 
că „comunele noastre bisericeşti din acele părţi 
au toate astăzi capitale şi realităţi ceeace înainte 
de despărţire nu aveau“. Ar fi trist de tot, dacă 
Românii bănăţeni binecunoscuţi ca popor diligent 
şi deștept n'ar arătă în 40 ani nici acel rezultat 
material, pe care îl putem constată la Sârbi din 
Bosnia, cari abiă de 30 ani au scăpat de jugul 
turcesc şi vieţuese ca clăcași (kmeti) pe pământul 
proprietarilor Turci. 

Mai departe d-l părinte Popovici aminteşte 
de băncile româneşti din Uzdin, Petrovoselo, 
Cubin şi Panciova „care revarsă din belşug (!) 
binefacerile lor asupra poporului“ şi susține că 
„avem înfiinţat „Despărţământul Panciova“ al 
„Astreik şi mai în fiecare (|) comună agentură 
şi bibliotecă poporală, la care toţi (!) preoţii 
noștrii sunt membri, parte fundatori, parte pe 
vieață şi parte ordinari“. Lasă d-le părinte că 
consemnarea membrilor acestui despărţământ al 
„Astrei“ după analele acestei societăţi, arată o 
tristă icoană despre activitatea şi mersul acestui 
despărţământ, iar „biblioteca poporală*“ rămâne 
în locuinţa preotului necetită de plugari. 

Mai departe aminteşte d-l părinte Popovici 
că „preoţii trebue şi sunt datori să deie oare 
din religie în şcoli, mai în fiecare comună câte 
10 până la 16 oare pe săptămână fără nici o 
remuneraţiune“. Credem că aceasta nu trebui nici 
să amintească, căci această datorinţă se înţelege 
de sine, dar am dori să ştim în care comună se 
predă religia 10 până 16 oare pe săptămână, 
căci noi ştim de comune unde religia se predă 
de învățător. De unde provine atunci indiferen- 
tismul religios (cercetarea slabă a bisericii, lipsa 
de ajutor pentru infrumseţarea bisericei, mania 
concubinatelor etc. etc.) la Români din acele 
părți? l 


*) Pentru cele cuprinse în această rubrică răspundeiea 
priveşte pe autor. N. R. 

Care preot mai ţine predici, adunări cu 
popor, prelegeri pentru stârpirea beţiei etc.? 

Şi totuş d-l preşedinte Popovici protestează 
„cu toată hotărtrea* contra enunciaţiunilor mele 
zicând, că starea Românilor din Torontal „nu e 
foarte tristă“ cum o văd eu. Cum se poate atunci, 
că acești Români emigrează la America? O 
doamnă germană cu care am făcut cunoştinţă 
în călătoria mea pe vapor în vara a. 1905 dela 
Orşova la Panciova, s'a exprimat asemenea cum 
am descris şi eu starea. Când treceam prin vr'un 
sat românesc, şi mă întâlniă un Neamţ sau Sârb, 
îmi dedeă el întâiu „Bună ziua“, când treceau 
copii a Şvabilor pe lângă mine, îmi ziceau „Sărut 
mâna“ în nemţește, ceace cu bărbaţi Români 
şi cu şcolari Români, nu mi-se întâmplă nici 
odată. Acest fenomen e foarte semnificativ 
despre starea poporului din acele părţi, şi acei 
domni învățători şi preoţi pe cari i-am făcut 
atunci la aceste fenomene atenţi, nu vor împărți 
vederile d-lui părinte Popovici. 

A te mângăiă d-le părinte că „stări difi- 
cultabile aflăm la toţi Românii de pretutindenea“ 
e simplu zis un simptom trist. Va să zică Bă- 
nățeanuli, care a trăit totdeauna în raporturi mai 
prielnice decât Ungureni și Ardeleni, nu trebue 
să arete un progres mai mare? 

D-i părinte Popovici zice apoi: „Facă tot 
Românul inteligent în această direcţiune, a com- 
bate stările dificultabile atât, cât face consistorul 
şi preoţii şi vom ajunge cu o oră mai nainte la 
liman“, în loc să exclame: „Să începem și noi 
(„domni“) acea lucrare, care tinde la progresul 
integrităţi neamului!*. In fine d-l părinte Popo- 
vici respinge cu indignare „însinuaţia că, domni 
dela Caransebeș. trimit aice de preoţi pe Dan și 
Bran numai dacă e teolog absolut sau dacă e 
înrudit cu N. N. dela consistor“ și adaugă, că 
eu din Serajevo nu am „cunoștință despre orga- 
rizareu bisericei noastre“ povăţuindu-mă „că pa- 
rohiile noastre se ocupă în(/) cale concursuală 
prin alegere din partea sinodului parohial, iar pa- 
rohiile clasificate fiind — aicea mai toate de clasa 
primă — numai recurenţi cu calificaţiune prescrisă (!) 
se admit la candidare, evident deci, că un domn 
dela consistor trimite de preot pe Dan şi Bran...“ 
In Nr. 84 zice: „La Glogon s'a ţinut alegerea 
de paroh în toată regula (|), actul electoral exa- 
minat şi aprobat de scaunul protopresbiţeral s'a 
transpus Ven. Consistor spre ulterioară (!) afa- 
cere“. 

Afirmările aceste stau după cum am arătat 
sus, de tot în contradicţie cu faptele! Mai de- 
parte d-l părinte Popovici e rugat să iee la cu- 
noștinţă, că eu deşi sunt la Serajevo am căutat 
să cunose starea instituţiunilor noastre culturale, 
şi că afară de aceasta aici în Serajevo, între 
Sârbi am învăţat a scrie şi vorbi româneşte, 
ceeace doresc din inimă să imiteze şi alfi Ro- 
mâni din acele părţi, cari sunt pe calea sârbizării ! 

D-l părinte Popovici zice mai departe că 
„preoţi noştri — şi îndeosebi cei binecuvântaţi 
cu familie — luptă (!) pentru existenţă, şi că 
numai câte unul — la aparenţă au ceva avere, 
mai mult moştenită dela părinţi.“ Această stă în 
contradicţie cu afirmările d-lui părinte, că părechile 
din chestie, aparţin parohiilor clasei prime! A 
strânge avere nu e păcat nici greșală pentru 
nimenea, dar când lucru principal pentru un 
preot e să te faci director şi acţionar la bancă, 
fără să lucri pentru progresul cultural și orga- 
nizarea economică a plugarilor, atunci ai uitat 
de datorinţa naţională. 

In vieaţa mea, dacă am scris ceva in presă, 
am subscris lucrările mele, deoarece nici firea 
mea nu mă lasă să fiiu agresiv; resping insinu- 
aţia, că a-și puteă duce „în rătăcire presa şi 
publicul cetitor“. Că wam făcut învinuiri ne- 
fundate la adresa autorităţilor noastre bisericeşti, 
ci am căutat să servesc cauzei comune, îmi va 
mărturisi fiecare Român, care cunoaşte starea 
poporului nostru din acele părţi. 

Serajevo, 27 Aprilie st. v. 1908. 


Teodor Filipescu. 





Prinţul Louis Napoleon întorcându-se dintr'o 
călătorie ce-a făcut în Occident, sa abătut pe la 
Bucureşti. A fost primit la gară de Regele Carol; 
dela gară Suveranul și Prinţul Napoleon au plecat 
de-adreptul la palatul Regal. 

Seara la oarele 9, a avut loc un prânz de 
gală dat în onoarea Înaltului oaspe; a azistat 
întreaga familie Regală şi princiară, aghiotanţi 
şi d-nele de onoare. 

Prinţul Louis Napoleon este strănepotul lui 
Bonaparte și general în armata rusă. 





„TARA NOASTRA: 


HANUL DELA STENA. 


— Roman din vieaţa macedonenilor, — 
IV. 


Sa trezit de vreme, deșteptat de sgomotul 
turcilor, cari îşi răscoleau sacii cu cuferile, in- 
trebau răstit câte ceva şi-l întindeau de picioare. 

Prin crăpăturile scândurilor din zid, Risto 
vedeă albăstrimea dimineţii; un cântec de cocog 
se auzeă departe. 

Când plecară toţi turcii, el îşi luă pușca şi 
eși din han. 

Nu ştiă încotro s'o apuce. Farmecul zo- 
rilor îi aminti pădurea lui, cu pinitul turtulelelor 
ce vineau să se adape în Povroc, cu mirosul 
cirabrului, adus de 'cine ştie unde, cu razele 
sfioare ale celor din urmă stele. 

Deodată o lumină mare izbucni de după 
nişte culmi. 

Făşii de nori înflăcăraţi 'cutreierau zarea 
într'acolo, iar fundul lacului păreă că s'a aprins: 
răsărea soarele. 

Risto Ceava închise ochii, îşi treci mâna 
pe frunte şi simţi ceva ciudat lărgindu-i inima; 
o bucurie nespusă îi năvălise în piept. Par'că 
uitase toată vieaţa lui de pân'atunci; toate bu- 
curiile şi durerile lui trecute, se topeau în razele 
celui dintâi soare pe care-l vedeă aiurea; din 
tot ce făcuse sufletul să-i bată altă-dată, el nu 
mai păstră decât mirosul cimbrului, măreţia ră- 
săritului şi murmurul depărtat al turturelelor. 
Oamenii şi locurile. copilăriei se ştergeau în 
mintea lui unul câte unul; par'că niciodată nu 
cunoscuse pe mama şi surorile lui, pe Nisi — 
chiristigiul cu sprâncene stufoase, acoperind 
veșnic gânduri nemărturisite, — pe lucrătorii din 
pădurea tatălui său, pe sătenii din Boboștiţa; 
iar moartea lui Timco îi păreă o întâmplare din 
vis, dintr'o altă lume, dintro altă vieaţă. 

Nu înţelegeă nici el rostul tainiciei bucurii. 
Poate că erau clipele trecătoare ale răsăritului, 
poate gândul că de aci înainte el nu va trebui 
să asculte decât de îndemnurile sufletului său. 
Eră bărbat de acum; nimeni nu eră să-i călău- 
zească paşii, nimeni nu eră să-l mustre pentru 
vr'o greșală sau să-l îndemne la ceva, 

Risto Ceava se pomeni urcând o potecă albă, 
de virful căreia, de departe, părea că stă atârnat 
hanul, ca de o sfoară uriașă. 

Cu cât urcă, urcă şi soarele. Se jameni 
fată 'n faţă, amândoi pe câte o culme. De acolo 
Risto vedeă zări nesfirșite, pline de muşuroaie 
şi de scânteieri argintii. Câte un sat alb fumegă 
printre stejari pe o coastă sau într'o vale. 
Drumuri galbene lunecau printre lanurile sece- 
rate, pe marginea viilor şi se ascundea în pă- 
duri. Nicăieri nu vedeă oameni. Erau prea mici, 
poate. sau nu eşiseră încă. Nici hanul negru şi 
vechiu, nu strică frumuseţea firii, căci îl ascundea 
cocoaşa muntelui. 

Locul unde stă Risto Ceava, eră o pajiște 
plină de izvoare. Iarba eră tinără acolo și verde, 
par'că atunci ar fi răsărit. 

Acum, soarele ardea bine, dar razele lui, 
răcorite de vânt, cădeau ca niște mângăieri. 

Risto se trânti pe iarbă şi fiindcă n'avea 
ce face, scoase punga din brâu, şi începu să-şi 
numere banii; aveă şapte lire, trei medjidii şi 
o mulţime de groși. li ajungeau pentru o jumă- 
tate de an — dacă ar fi stat, fără să facă 
nimica. 

Se gândea acum, unde să "plece. Drumul 
cel mai potrivit eră, fără îndoială, spre Bitolia. 
Erà să umble şi acolo o lună-două, poate și mai 
putin; îşi găsea ceva tovarăşi — şi plecau îm- 
preună spre Anadol, sau poate mai aproape, în 
pădurile din vecinătatea Tesaliei. In munţii pe 
cari îi ghiceă dincolo de zare, sute de băieţi ca 
el, îşi câştigau pâinea spintecând brazii și că- 
rându-i, în scânduri lungi şi necioplite, pe coră- 
biile negustorilor greci. O să facă şi el tot ca 

ei. Cu mintea şi munca lui, nu-i trebuia multă 
vreme să le ajungă căpetenie. Erà să-şi aibă 
acum pădurile lui; de cele părinteşti nu duceă 
nici o nădejde, fiindcă el îl cunoştea destul de 
bine pe Nisi, care atâta așteptase: să moară 
Timco şi să le ia el, ca tovarăş mai deaproape. 

Cu aşa gânduri, cobori Risto Ceava muntele; 
în han, nu mai eră nici un călător; bulgarul îi 
scosese și lui traista din odaie și îi legase calul 
de un par din drum. Se miră că flăcăul n'aveă 
de gând să plece. 

Când l-a întrebat hangiul încotro o ia, Risto 
i-a răspuns: 

— Asta nu e onia d-tale. Eu dorm aici 
încă o noapte. Aştept pe frate-meu dela Corcea 


‘şi plecăm împreună. Ce, or nu-ți pare rău?! 


Poftim, ce-am să-ţi dau? 

— Trei groși, pentru o noapte şi pentru 
fânul calului... 

Bulgarul bolborosi ceva, luă banii şi-și văză 
de treabă. Li păreă ciudat că un om stă două 
nopţi la el. 

A doua-oară, Risto dormi mai bine, Pe la 
han nu s'abătuse nimeni.. Dimineaţa un london 
treci pe-acolo, iar pe inserat, o altă ceată de 
negustori veni dinspre Bitolia. Erau nişte alba- 
nezi cinstiţi şi povesteau grozăvii: cum au văzut 
ei trei capete de om, atârnate de poarta poliţiei, 
cum au adus niște soldaţi cinci comitagii bulgari 
omoriţi lângă Florina şi cum în ziua aceia, tre- 
buiau să fie spânzurați vre-o câţiva antarţi, cari 
arseseră o culă din drumul Ostrovului. 

Risto Ceava asculta pe gânduri. Auzise el 
mereu poveşti cu luptele dintre antarţi şi comi- 
tagii bulgari, cu bandiții spânzurați mai în fiecare 
săptămână, — dar credeă că toate astea sunt 
numai basme înfricoșătoare, povestite de bătrânii 
glumeţi. In pădurile din jurul satului său, el 
n'auzise să se fi luptat voinicii munţilor. De ban- 
diţi veneă vestea câte odată, dar nu cu ucideri 
multe, ci numai cu hoţii şi jefuiri la drumul mare. 

Până noaptea târziu, albanezii povestiră, 
Dela întâmplările de peste zi, ei trecură la amin- 
tiri. Fiecare ştiă câte ceva: ce se întâmplase cu 
un an înainte în târgul dela Sfântul-Naum, cum 
arseseră odată antarţii un sat românesc de lângă 
Clisura, şi cum, zece ani înainte, se omoriseră nişte 
oameni chiar în fața hanului dela Stena. 

Apoi, unul mai bătrân, incepu să spuie vieața 
lui Ali Paşa, leul dela Ianina. Ochii bătrânului 
scânteiau, iar mătăniile îi fugeau repede, una 
după alta, printre degete. 

Risto Ceava ascultă fermecat. In glasul 
celui ce povesteă, el deslușiă zângănit de săbii, 
nechezări de armăsar, focuri de pistoale. Auzeă 
tipătul femeilor îngrozite, glasul de leu al lui 
Ali-Beg şi vaetul soldaţilor. 

Inima îi tresăreă ori de câteori auzea că 
Ali-Paşa a mai doborit un vrăjmaş şi i-se strângeă, 
când auziă de uneltirile turzilor. 

lar când se sfârși povestea, lui Risto i-se 
umeziră genele. 

Vieaţa lui Ali-Paşa i-se amestecă în minte 
cu toate celelalte poveşti de hoţi și viteji ciudaţi. 

Risto se miră cum mai pot dormi tovarășii 
săi, când atâtea lucruri grozave trebuiau să le 
turbure de moarte, sufletul. 

Tremurând de-o teamă neinţeleasă, ameste- 
cată cu îndrăzneală, el se cobori binişor din odaie 
şi eşi pe malul lacului. 

Noaptea eră cam rece, iar lumina stelelor 
mai vie. 

Din trestia care începuse să îngălbinească, 
se deprindeau şoapte lungi. Dormeă toată firea. 
Risto par'că umblă în vis; se apropie de stuf şi 
descoperi o luntre. Uitându-se în toate părţile 
cu grijă, el se urcă în stejarul scobit, îl desprinse 
de mal şi începu să vâslească cu neindemnare. 

Plescăitul apei îl înfioră; ar fi vrut să n'audă 
nimic. Cu cât se depărtă de mal, cu atât eră 
mai mare sgomotul apei răscolite, 


© BCUCIuj 








Pag. 178, 





Intr'un rând, o fâlfăire de aripi îi trecù peste 
cap şi-i încreţi tot trupul de spaimă: câteva pasări 
speriate, sburau spre ţărmul de dincolo. 

Obosit, Risto se opri. Apele tăcură. Acum 
se auzea deslușit freamătul tânguitor al trestiei. 
Se auzeă cum se topeşte spuma de pe lemn şi 
susurul depărtat al undelor, sfărmate de pietriș. 

Intins pe spate, în luntrea care se clătină 
uşor, Risto priveă cerul alb de atâtea stele ne- 
văzute şi se gândea. 

li venià în minte povestea unuia din alba- 
nezi: cum ceruseră nişte soldaţi turci adăpost 
dela săteni, cum aceştia nu.voiseră să-i primească 
şi cum peste un cias, ardeau toate casele din sat. 

— De să deà foc satului? se gândea Risto, 

Şi apoi, îşi aduse aminte câte făcea la ei 
Kerim, când vrun om sărac întârzia cu birul, 
sau spuneă că nu mai ăre de unde plăti darea 
pentru feciorii plecaţi în lume. 

Și deodată, barca se cutremură: Risto în- 
cleştase pumnii, scrâşnise din dinţi şi lovise cu 
piciorul în lemn. 


Pe vârful Munţilor-Uscaţi, răsăreă luna. 
(Va urma). 


ȘTIRI. 


Aniversare rară. 1. P. Sfinţia Sa Domnul 
Arhiepiscop şi Mitropolit loan Meţianu a împlinit 
Dumineca trecută anul al 80-lea dela nașterea sa. 

Din prilejul acesta i-s'au adus ovaţii meri- 
tate de cătră membrii gremiului consistorial şi 
de inteligenţa din localitate cum şi din toate păr- 
tile arhidiecezei. l 

Dela Arad a venit spre acest scop însuș 
Prea Sfinţia Sa Episcopul Ioan I. Papp in per- 
soană însoțit de arhimandritul A. Hamsea ca să 
felicite pe Prea înaltul prelat. 

Sărbătoritul arhiereu, a întrunit Luni la masa 
ospitală pe cei mai deaproape ai săi — unde 
episcopul arădan i-a adus mulţumita — pentru 
toate câte a făcut diecezei Aradului și în special 
şi Episcopatului ca fost secretar 24 ani. 

© 

Fundațiunea Şaguna. Reprezentanta acestei 
fundaţiuni şi-a ţinut Sâmbătă, în 10 Maiu 1908 
şedinţa sa anuală sub prezidiul I. P. S. Sale 
mitropolitului loan Meţianu, iară funcţia de re- 
ferent a împlinit-o asesorul E. M. Cristea. Din 
suma bugetară pe anul acesta s'au votat ajutoare 
următoarelor parohii: a) în scopul zidirii de bi- 
serici sau pentru adaptări radicale a celor vechi: 


1. Bănița de lângă Petroşeni . . . 100 cor. 
2. Berghia . . . . . . . . . e. 600 y 
3. Cara a . .  . . . . . . 400 
4, Petreni . . . . . . . o. . . 400 j 
5. Filiei Curpeni . . . . . . . . 200 , 
6. Jernea-sănească . . . . . . . 500 „ 
1. Rohia. , . a... . . . . . 600 ş 
8. Sânbenedie . . . . . . . . . 800 „ 
9. Sânger . . . . . . . . . 500 y 
10. Roşia de l. Sibiu. . . . . . . 500 , 
11. Disnăieu . . cc... 300 7 
12. Câmpeni . . a... a . . . 400 , 
13. MorăgOşorheiu . . . . . . . 2000 ,„ 


c) pentru ziduri de școale: 
Câmpeni-Surduc . . . . . . . 400 


1. = 
2. Chezdi-Vâsârhely . . . . . . . 200 , 
3. Gostila . . . . . . . . . . 200 , 
4. Matăgești ... .. . . . . 100 „ 
5. Meteş . e p . . . . . . . . 400 y 
6. Petea de câmpie . . . . . . . 300 „ 
1. Pogaga de jos. . . . . . . . 500 p 
8. Ropeani . . s. . . . . e. . 300 y 
9. Sirbi . . o . . . . . . . . 800 4 
10. Viseri . . e . . . . . . . . 400 , 
11. Zlagna dela Agnita. . . . . . 300 „ 
19. Sărtăg o... . . . . . . 200 5 
13. Peteritea. . . . . . . . + . 200 „ 


Binecuvântată să fie în veci amintirea acelui 
mare arhiereu român, din a cărui fapte vor izvori 
mereu puteri dătătoare de vieaţă pentru poporul 
nostru. Găsim foarte nimerită purcederea de-a ne 
întări centrele protopopeșşti, din orașe, unde de 








"PARA NOASTRA“ 


multeori dispunem de cele mai sărăcăcioase mij- 
loace spre a ne întări. Deci rând-pe-rând — trebue 
să ne ridicăm în toate centrele protopopeșşti biserici, 
cari să stee cu demnitate alăturea bisericilor, ce 
le au celelalte confesiuni şi neamuri. 

Cu această ocaziune s'a ales în locul proto- 
popului repausat I. Papiu noul protopop ‘Dr. Ioan 
Stroia şi în locul membrului Petru Pipoş, ase- 
menea mort, asesorul P. Lucufa. 

Spărgător arestat. Sâmbătă intre orele 
10—11 a. m. pungașul Gundhardt a spart pră- 
vălia doamnei Griinblatt Roza din localitate în- 
trând pe fereastă. El a furat 20 de ceasuri, 50 
coroane în bani, inele de logodnă, 2 rânduri de 
haine noi, 12 cămăşi de tricou, un cufăr şi 12 
bilete de amanet; cu aceste şi-a luat drumul spre 
Oena-Sibiiului, într'o căruţă tocmită de el înainte 
de spargere ; însă nenorocul l-a bătut, căci înainte 
de a plecă s'a dus intr'o cârciumă unde a băut 
câteva sticle de bere şi şi-a luat şi cu dânsul 
vre-o trei, dând astfel de bănuit că nu e lucru 
curat cu el. Poliţia fiind avizată, a însărcinat pe 
strajameşterul Sontag cu prinderea pungaşului ; d-l 
Stempel şi-a pus automobilul la dispoziţia poli- 
tiei, astfel că pungașşul a fost prins și arestat în 
dealul Ocnei. Numitul pungaș a fost client și 
al... hotelului Văcărești din Bucureşti. 

Duma rusească a examinat budgetul mini- 
strului de interne. Marakoff, ataşat la acest mi- 
nister a asigurat pe deputaţi că guvernul „îşi va 
dă toate silinţele ca să restabilească ordinea şi 
liniştea în ţară“. 

Ce vechiu e clișeul! 

In 25 Mai sa sfinţit în mod pompos din 
incidentul iubileului împărătesc prima mânăstire 
de călugărițe gr. or. din Bucovina, făcută cu 
cheltuiala mitropolitului Dr. Repta, in care se 
învaţă îngrijirea bolnavilor. 

La această solemnitate a luat parte și ma- 
reşalul ţării. 

Pentru negustori! 


Intr'o casă nouă clădită de un institut româ- 
nesc de bani într'un orășel cu poporaţiune şi împre- 
jurime bine situată românească sunt de închiriat 


două bolte 
una pentru mărfuri de băcânie, alta pentru textile ete. 
Negustori harnici, cari dispun și de ceva 
capital ar puteă face treburi foarte bune. 
Informaţiuni mai detaiate dă bucuros advo- 
catul Dr, Liviu Lemenyi în Sibiiu. 

În fabrica de Var din Orlat, se arde 
şi expediază zilnic, în mare și mic, 





renumitul 


Var de Orlat 


liber de piatră ṣi sgură. 
Preţ moderat, serviciu prompt şi real. 


I. Banciu & Co. 


7—10 Orlat. 








apre Dlăcntă stire! 


După o favorabilă cumpărare, 
sunt în plăcuta poziţiune a oferi 
Onoratului public cele mai bune 
şi ieftine articole de primăvară. 


Modom UTA 


desfacere mare, câștig putin, 

Valori asigurate contra incendiului : 
95.816.412:— coroane. 

Banca, de asigurare 


„TRANSSYLVANIA“ 


~+- din Sibiiu -> hd 
întemeiată la anul 1868 === 
Sibiiu, str. Cienădiei: Nr.5 (edificiile: proprii). 
„Fonduri de întemeiarej şi de rezervă 2.161,399:Il'cor.; 
“asigurează în cele mai avantagioase condiţii: 
contra pericolului de incendiu şi exploziune, 
‘edificii de ori-ce fel, mărfuri, mobile, vite, producte economice ete. 
DEE asupra vieţii -æa : 
E 


în toate combinaţiile: capitale; pentru cazul morții, asigurări de zestre, de copii, de studii, 
trente pe vieaţă etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Capitale asigurate asupra vieţii: 
9.8582.454-— coroane. 


Dela întemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,113:12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădie! Nr. 6, 
etagiu I, curtea Í, şi la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 


reee a i a 





Tiparul tipografiei Arhidiecezane în Sibiiu, 

